**ADATKEZELÉSI TÁJÉKOZTATÓ**

**AZ EGYETEM „Innovatív Informatikai és Infokommunikációs megoldásokat megalapozó tematikus kutatási együttműködések”**

**CÍMŰ PROJEKTJÉHEZ KAPCSOLÓDÓ ADATKEZELÉSRŐL**

A Budapesti Műszaki és Gazdaságtudományi Egyetem az Európai Parlament és a Tanács 2016/679 általános adatvédelmi rendelete („GDPR”), és az információs önrendelkezési jogról és információszabadságról szóló 2011. évi CXXII. törvény („Infotv.”) alapján az alábbiakban tájékoztatja a projektben résztvevő személyeket (továbbiakban: Érintett) a projekttel összefüggően végzett személyes adatok kezeléséről:

1. **AZ ADATKEZELŐ**

Neve: Budapesti Műszaki és Gazdaságtudományi Egyetem

/Villamosmérnöki és Informatikai Kar, Egyesült Innovációs és Tudásközpont/

(„Adatkezelő” „Egyetem”)

székhelye: 1111 Budapest, Műegyetem rakpart 3.

levelezési név: Budapesti Műszaki és Gazdaságtudományi Egyetem

Villamosmérnöki és Informatikai Kar, Egyesült Innovációs és Tudásközpont

levelezési cím: 1111 Budapest, Egry József utca 18. [V1 épület C szárny (galéria) 202.](http://telefon.eik.bme.hu/index.php?room&id=5061)

email: andrasi.petra@eit.bme.hu

telefonszám: +36-1-463-3415

honlap: [www.bme.hu](http://www.bme.hu); [www.eit.bme.hu](http://www.eit.bme.hu)

adatvédelmi tisztviselő: dr. Frank Ágnes

1111 Budapest, Műegyetem rpk. 7-9. R ép. 2. em. 206.; +36 1 463 3320

[adatvedelem@mail.bme.hu](mailto:adatvedelem@mail.bme.hu)

1. **A PROJEKT, AZ ADATKEZELÉSRE VONATKOZÓ JOGSZABÁLYOK**

A Budapesti Műszaki és Gazdaságtudományi Egyetem az EFOP-3.6.2-16-2017-00013 kódszámú felhívásra támogatási kérelmet nyújtott be „Innovatív Informatikai és Infokommunikációs megoldásokat megalapozó tematikus kutatási együttműködések” projekt címmel, konzorciumban az Eötvös Lóránd Tudományegyetemmel (konzorciumvezető) és a Pázmány Péter Katolikus Egyetemmel (továbbiakban: Projekt).

Az Adatkezelő által végzett adatkezelés során különösen az alábbi jogszabályok az irányadók:

* a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (általános adatvédelmi rendelet, a továbbiakban: GDPR)
* az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv)
* az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU európai parlamenti és tanácsi rendelet
* A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet (továbbiakban: Kormányrendelet).

1. **AZ ADATKEZELÉS CÉLJA**

Az Egyetem, mint kedvezményezett a Kormányrendeletben előírt kötelezettségek teljesítése érdekében a támogatási kérelemhez, a Projekthez projektdossziét nyit, és vezet, mely tartalmazza különösen a támogatási kérelemhez, szerződéskötéshez, projektmegvalósításhoz, pénzügyi lebonyolításhoz, elszámoláshoz, helyszíni ellenőrzéshez kapcsolódó okiratokat, nyilatkozatokat, dokumentumokat. Az Egyetem ezen felül a Pályázati e-ügyintézés felületen keresztül elektronikusan is nyújt be dokumentumokat, nyilatkozatokat és ad tájékoztatást, adatot az irányító hatóság illetve a támogatáskezelő szervezetek részére.

Az Egyetem, mint támogatást igénylő/ kedvezményezett a Kormányrendeletben, pályázati felhívásban és szakmai mellékleteiben (segédletek), támogatási szerződésben és az Egyetem belső projekt szabályozóiban (különösen a Projekt Ügyrendjében) előírt kötelezettségek teljesítése, és a Projekt megvalósítása érdekében a Projektben résztvevő természetes személyek személyes adatait

* kapcsolattartás,
* az érintettek azonosítása,
* támogatási kérelem összeállítása, benyújtása, a pályázati felhívásban meghatározott értékelési szempontoknak való megfelelés igazolása,
* a konzorciumi megállapodás, Projekt keretében nem természetes személyekkel történő szerződések megkötése, teljesítése,
* a Projekt megvalósításának dokumentálása,
* a dokumentumok elkülönítetten történő nyilvántartása,
* pénzügyi és szakmai beszámolók, elszámolások benyújtása, azok igazolása,
* a dokumentumok ellenőrzésre történő megőrzése, bemutatása

céljából kezeli.

Jelen adatkezelési tájékoztató kifejezetten az Egyetem Projekttel kapcsolatos adatkezeléséről nyújt információkat, az nem érinti az Egyetem olyan további nyilvántartásait, melyek a Projekttel kapcsolatos adatkezelés mellett párhuzamosan működnek, mint például az alkalmazotti vagy hallgatói nyilvántartás, az önkéntes/megbízási/szállítói szerződések nyilvántartása, melyekkel kapcsolatban az Adatkezelő külön tájékoztatást nyújt.

1. **AZ ADATKEZELÉS JOGALAPJA, A KEZELT ADADTOK KÖRE, FORRÁSA**

Az Adatkezelő a személyes adatokat az Érintettel fennálló jogviszony típusától és meglététől függően, a Projekt keretében eltérő terjedelemben, az alábbi táblázat szerint kezeli.

|  |  |  |  |  |
| --- | --- | --- | --- | --- |
| **a Projektben résztvevő érintetti kör meghatározása** | | **az adatkezelés jogalapja** | **a Projekt dokumentációban kezelt adatok kategóriái** | **az adatok forrása** |
| **4.1.** | **az Egyetemmel foglalkoztatási jogviszonyban állók** | az Egyetem és az Érintett közötti szerződés teljesítése [GDPR 6. cikk (1) b) pont], valamint az Egyetem jogos érdeke [GDPR 6. cikk (1) f) pont] | szakmai önéletrajz, végzettséget, munkatapasztalatot, kompetenciákat igazoló dokumentumok  (ha a támogatási kérelem benyújtásához, Projekt dokumentálásához szükséges) | a Projektben résztvevő adja meg |
| név, munkahelyi e-mail cím, telefonszám, levelezési cím; | az Egyetem nyilvántartásából átvett adatok |
| a kinevezés, szerződés és módosításai, illetményemelés, keresetkiegészítés (ezen okiratokon szereplő valamennyi adat) munkaköri leírás, feladatleírás;  munkáltatói igazolások (bérlapok, GIRO-k); | az Egyetem Humánerőforrás Igazgatóságától, Pénzügyi és Számviteli Igazgatóságától átvett, a jogviszonyhoz kapcsolódóan keletkezett dokumentumok, adatok |
| utazási igénybejelentő és elszámolás (ezen okiratokon szereplő valamennyi adat) | a Projektben résztvevő adja meg az igénybejelentő és elszámolás kitöltésével |
| pályázati bérösszesítőn szereplő valamennyi adat | az Egyetem Humánerőforrás Igazgatóságától, Pénzügyi és Számviteli Igazgatóságától átvett adatok |
| **4.2.** | **az Egyetemmel megbízási jogviszonyban állók** |
| **4.3.** | **ösztöndíjas hallgatók** | a hallgató önkéntes hozzájárulása  [GDPR 6. cikk (1) a) pont], valamint az Egyetem jogos érdeke [GDPR 6. cikk (1) f) pont] | pályázati adatlapon, annak mellékleteként benyújtott dokumentumokon szereplő valamennyi adat;  hallgatói jogviszony igazoláson szereplő valamennyi adat; | közvetlenül az Érintettől felvett adat |
| bíráló bizottsági javaslat és dékáni hozzájárulás; | a hallgatói ösztöndíjpályázat lebonyolítása során keletkezett adat |
| kifizetéseket alátámasztó igazoláson szereplő valamennyi adat; | az Egyetem Pénzügyi és Számviteli Igazgatóságától átvett adatok |
| utazási igénybejelentő és elszámolás (ezen okiratokon szereplő valamennyi adat) | közvetlenül az Érintettől felvett adat |
| **4.4.** | **más költségelszámolással érintett természetes személyek** | az Egyetem és az Érintett közötti szerződés teljesítése [GDPR 6. cikk (1) b) pont], valamint az Egyetem jogos érdeke [GDPR 6. cikk (1) f) pont] | az Érintettel való kapcsolattartáshoz; a költség (pl. utazás) elszámolásához, a kapcsolódó szervezéshez, ügyintézéshez szükséges valamennyi adat (különösen: természetes személyazonosító adatok, állampolgárság, okmány típusa, azonosítója, érvényessége, gépjármű típusa, rendszáma) | közvetlenül az Érintettől felvett adatok |
| **4.5.** | **az Egyetemmel kapcsolatban álló nem természetes személy partnerek kapcsolattartói, képviselői** | az Egyetem és szerződő Partnere jogos érdeke [GDPR 6. cikk (1) f) pont] | a konzorciumi megállapodásban, szállítói szerződésben, egyéb projekt dokumentumban megadott kapcsolattartási adatok (különösen név, munkahelyi telefonszám, e-mail cím, levelezési cím, beosztás/tisztség) | a szerződő Partner adja meg |
| **4.6.** | **a Projekt keretében rendezett eseményen résztvevők** | az Egyetem jogos érdeke [GDPR 6. cikk (1) f) pont] | jelenléti íven szerepeltetett adatok (különösen: név, képviselt szervezet neve, aláírás)  rendezvényen készült fénykép-, videó- és hangfelvételen szereplő képmás, hang | közvetlenül az Érintettől felvett |

Az Egyetem jogos érdeke

Az Egyetem adatkezelésének jogalapjául a 4. pontban hivatkozott jogos érdeke, hogy a Projekt megvalósításához forrást szerezzen, ehhez – akár konzorciumi partnerekkel közösen – pályázatot/támogatási kérelmet állítson össze és nyújtson be a megfelelő pályázati felhívások keretében. Az Egyetem pályázata/támogatási kérelme benyújtásával vállalni és teljesíteni köteles a Kormányrendeletben, pályázati felhívásban és szakmai mellékleteiben (segédletek), a támogatási szerződésben/támogatói okiratban előírt kötelezettségeket is, mindez szükségszerűen együtt jár a Projektben résztvevő természetes személyek személyes adatainak kezelésével.

A tervezett adatkezelés vonatkozásában az Egyetem érdekmérlegelési tesztet végzett, melynek eredményeként megállapította, hogy az Egyetem jelen tájékoztatóban meghatározott adatkezeléshez fűződő érdeke az alkalmazott garanciák folytán az Érintettek személyes adatok védelméhez fűződő jogának korlátozásával arányban áll, az adatkezelések vonatkozásában a GDPR 6. cikk (1) f) pontjában meghatározott jogalap fennáll.

1. **AZ ADATKEZELÉS IDŐTARTAMA**

Az Egyetem, mint kedvezményezett a Kormányrendelet 110/A.§paragrafusa alapján a Projekttel kapcsolatos minden dokumentumot **legalább 2027. december 31-ig** köteles megőrizni.

1. **AZ ADATOKHOZ HOZZÁFÉRŐK KÖRE, ADATTOVÁBBÍTÁS**

Az Egyetem a Projekttel kapcsolatos adminisztratív kötelezettségeit, a Projekthez kapcsolódó adatkezelést erre feljogosított foglalkoztatottjai útján maga látja el, adatfeldolgozót nem vesz igénybe.

Az Egyetem az Érintettek személyes adatait harmadik országba nem továbbítja.

A Projektre irányadó Kormányrendeletben, pályázati felhívásban és szakmai mellékleteiben (segédletek), a támogatási szerződésben előírt kötelezettségek teljesítése érdekében szükséges a személyes adatokat is tartalmazó Projekt dokumentumokat, információkat is átadni, illetve a Projektdossziéba, projekt dokumentációjába betekintést engedni:

* a támogatáskezelés folyamatában Kormányrendelet szerint részt vevő szervezetek (különösen Közreműködő szervezet, Irányító Hatóság, Alapok alapját végrehajtó szervezet, közbeszerzések szabályosságát ellenőrző szervezet), valamint
* a 2. pontban megnevezett Konzorciumi tagok részére a konzorciumi együttműködésből eredő feladatok ellátásához szükséges mértékben.

Az adattovábbítás jogalapja: az Egyetem és Konzorciumi tagok jogos érdeke [GDPR 6. cikk (1) f) pont].

1. **ÉRINTETT JOGAI, JOGORVOSLATI LEHETŐSÉGEK**

Személyes adatai kezelése során a GDPR-ban, Infotv-ben meghatározott jogok illetik meg.

Személyes adatainak Adatkezelő általi kezelésével kapcsolatos jogait az Egyetem 1. pontban megadott elérhetőségein keresztül gyakorolhatja.

Az Egyetemő telefonon nem ad tájékoztatást az Érintett személyes adatairól, illetve nem fogad személyes adatokat érintő rendelkezéseket. Telefonon tehát csak általános tájékoztatás történik.

Az Egyetem kérelme szerinti intézkedésről vagy az intézkedés elmaradásának, kérelme elutasításának okairól és a jogorvoslati lehetőségekről a kérelme beérkezését követő 30 napon belül tájékoztatja Önt, mely határidő szükség esetén – a kérelem összetettségét, a kérelmek számát figyelembe véve - további két hónappal meghosszabbítható. Az Egyetem a határidő esetleges hosszabbításáról, és annak okairól a kérelem kézhezvételétől számított 30 napon belül ad tájékoztatást.

Az Egyetem az érintetti jogok gyakorlását főszabály szerint díjmentesen biztosítja. Ha azonban az Érintett kérelme egyértelműen megalapozatlan vagy – különösen ismétlődő jellege miatt – túlzó, az Egyetem, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:

1. észszerű összegű díjat számíthat fel, vagy
2. megtagadhatja a kérelem alapján történő intézkedést.
   1. Átlátható tájékoztatás

Az Egyetem jelen dokumentumban tájékoztatja az Érintetteket az adatkezelő kilétéről és elérhetőségéről, az adatvédelmi tisztviselő elérhetőségéről, az adatkezelés céljáról, jogalapjáról, időtartamáról, az Érintettek jogairól, jogorvoslati lehetőségről.

* 1. Hozzáférés a személyes adatokhoz

Bármikor jogosult az Egyetem 1. pontban megadott elérhetőségein tájékoztatást kérni arról, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adataihoz és a GDPR-ban, Infotv-ben meghatározott információkhoz hozzáférést kapjon.

* 1. Helyesbítés, kiegészítés

Bármikor jogosult az Egyetem 1. pontban megadott elérhetőségein kérni az Önre vonatkozó személyes adatok módosítását, helyesbítését, kiegészítését.

Adatkezelő a helyesbítést, kiegészítést haladéktalanul elvégzi a nyilvántartásában, és ennek megtörténtéről személyes ügyintézés során szóban, további esetekben írásban (elektronikus levélben vagy postai úton) értesíti Önt.

* 1. Hozzájárulás visszavonása

Hozzájárulását az andrasi.petra@eit.bme.hu e-mail címre küldött levelében, vagy írásbeli nyilatkozatával az Egyetem 1. pontban megadott további elérhetőségein bármikor visszavonhatja. **A hozzájárulásának visszavonása esetén az Egyetem a továbbiakban nem tartja nyilván pályázatát, és a pályázat kapcsán megadott adatait, a pályázati eljárásban nem tud részt venni.**

A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

* 1. Törlés

Jogosult az Egyetem 1. pontban megadott elérhetőségein kérni az Önre vonatkozó személyes adatok törlését a GDPR-ban meghatározott esetekben. Az Adatkezelő kérelmét megvizsgálja, indokoltság esetén intézkedik a törlés iránt.

A törlési kérelmet az Egyetem a GDPR 17. cikk (3) bekezdésében foglalt esetek közül elsősorban azokban az esetben utasítja el, ha jogszabály vagy jogszabályon alapuló belső szabályzat – különösen Iratkezelési Szabályzat, Térítési és Juttatási Szabályzat - az Egyetemet a személyes adatok további tárolására kötelezi, vagy az adatkezelés jogi igények előterjesztéséhez, érvényesítéséhez, illetve védelméhez szükséges.

* 1. Az adatkezelés korlátozása

Bármikor jogosult az Egyetem 1. pontban megadott elérhetőségein kérni az Önre vonatkozó személyes adatok korlátozását a GDPR-ban meghatározott feltételek fennállása esetén. Például, ha az Egyetemnek már nincs szüksége az adatokra, vagy az adatkezelést érintő esetleges jogellenesség áll fenn, de Ön ellenzi a törlést, és e helyett kéri a felhasználás korlátozását.

A korlátozás alá eső személyes adatokat csak az Ön hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

* 1. Tiltakozás

Az Egyetem 1. pontban megadott elérhetőségein, saját helyzetével kapcsolatos okokból tiltakozhat az Önre vonatkozó személyes adatok kezelése ellen, ha Ön szerint azok kizárólag az Egyetem jogos érdekének érvényesítéséhez szükségesek.

Amennyiben tiltakozik a fénykép- videó- és hangfelvételek készítése ellen, kérjük, ezt jelezze a felvétel készítője részére a felvétel készítésekor. Elkészült felvételek kapcsán pedig lehetősége van tiltakozni azon felvételek kezelése ellen, amelyen Ön szerepel az Egyetem 1. pontban megadott elérhetőségein.

* 1. Automatizált döntéshozatallal, profilalkotással kapcsolatos jog

A Projekthez kapcsolódó adatkezelés során automatizált döntéshozatalra vagy profilalkotásra nem kerül sor.

1. **JOGORVOSLATI LEHETŐSÉGEK**

Kérjük, amennyiben úgy ítéli meg, hogy az Egyetem itt meghatározott adatkezelésével összefüggően jogsérelem érte, vegye fel velünk a kapcsolatot az andrasi.petra@eit.bme.hu e-mail címen vagy az **adatvédelmi tisztviselő**n keresztül, hogy az esetleges jogsértést mihamarabb orvosolhassuk:

Budapesti Műszaki és Gazdaságtudományi Egyetem

dr. Frank Ágnes

adatvédelmi tisztviselő

1111 Budapest, Műegyetem rakpart 7-9. R ép. 2. em. 206.

Telefon:     +36 1 463 3320

e-mail:       adatvedelem@mail.bme.hu

Tájékoztatjuk, hogy amennyiben az Egyetem itt meghatározott adatkezelésével összefüggően személyes adatainak kezelésével kapcsolatos jogsérelem érte, közvetlenül fordulhat

* a **Nemzeti Adatvédelmi és Információszabadság Hatósághoz** (postai címe: 1125 Budapest, Szilagyi Erzsébet fasor 22/c.; telefonszáma: +36-1-394-1400; honlap: [www.naih.hu](http://www.naih.hu); email: [ugyfelszolgalat@naih.hu](mailto:ugyfelszolgalat@naih.hu)) és
* **bíróság**hoz is. A per elbírálása törvényszék hatáskörébe tartozik. A pert az Érintett – választása szerint – a lakóhelye vagy tartózkodási helye szerint illetékes törvényszék előtt is megindíthatja (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>).

**Az adatvédelmi tájékoztató felülvizsgálata**

Az Egyetem fenntartja annak jogát, hogy az Adatkezelési Tájékoztatót megváltoztassa. Erre különösen akkor kerülhet sor, ha jogszabály azt kötelezővé teszi. Az adatkezelés megváltozása nem jelentheti a személyes adatok céltól eltérő kezelését. Az erre vonatkozó tájékoztatást az adatkezelő előzetesen közzéteszi.

Kelt: Budapest, 2019.04.09. Budapesti Műszaki és Gazdaságtudományi Egyetem